Psalam 145 (144)
1       Moj Bože,  kralju moj, ja ću tebi klicati
		i blagosiljat ću tvoje ime zauvijek4.
	2	Svaki ću te dan blagosiljati
	 	i slavit ću tvoje ime zauvijek .
		
		
	3	GOSPOD je velik, prepun hvalospjeva;
		njegova je veličina neistraživa.
		
	4	Iz jednog pokoljenja u drugo hvalit će se tvoja djela,
		proglašavat će se tvoji podvizi.
	5	Ja ću ponavljati priče o tvojim čudima,
		blještavu slavu tvojeg sjaja.
	6	Govorit će se snaga tvojih čuda
		a ja ću pričati tvoje junačke podvige.
	7	Slavit će se sjećanje na tvoja bezmjerna dobročinstva,
		klicat će se tvoja pravda.
		
	8	GOSPOD  je dobrohotan i milosrdan,
		spor na gnjevu i od velike vjernosti.
	9	GOSPOD je dobar za  sve,
		pun nježnosti za sva svoja djela.
	10	Sva zajedno, tvoja djela će te hvaliti GOSPODE,
		a tvoji će te vjernici blagosiljati.
	11	Oni će ti govoriti slavu tvoje vladavine
		i govorit će o tvojim junaštvima,
	12	otkrivajući ljudima tvoje podvige
		i blješteću slavu tvoje vladavine.
	13	Tvoja vladavina je jedna vladavina u svim vremenima
		a  tvoje carstvo traje kroz sve vjekove.
	13b 	(Bog je istinski
		vjeran u svim svojim djelima1).
		
	14	GOSPOD je oslonac svima koji padaju,
		on uspravlja sve one koji se poviju.
	15	Očiju na tebi, oni se svi ufaju,
		a ti njima daješ  hranu u željeno vrijeme;
	16	ti otvaraš ruku svoju
		i nasićuješ sve živuće koje voliš.
		
	17	GOSPOD je pravedan u svim svojim putovima,
		vjeran u svim svojim djelima.
	18	GOSPOD je blizu svima onima koji ga zazivaju,
		svima onima koji ga istinski zazivaju.
	19	On izvršava volju onima koji ga se boje2,
		on sluša njihove krike i spašava ih.
	20	GOSPOD čuva sve svoje prijatelje,
		ali on uklanja sve nevjernike.
	21	Moja će usta izgovarati hvalospjev o GOSPODU,
		i svako će tijelo blagosiljati njegovo sveto *ime,
             za uvijek1 !

Psalmi